open-index/open-wikipedia-markdown huggingface dataset:
PostNord Logistics

**PostNord Logistics** on PostNordin tuotemerkki, jota se käyttää palvellessaan logistiikkaratkaisuja tarvitsevia asiakkaitaan Pohjoismaissa, niistä ulkomaille ja ulkomailta Pohjoismaihin. Se tarjoaa logistiikkaratkaisuja läpi koko logistiikkaketjun varastoinnista toimituksiin.

PostNord Logisticsin juuret ovat Tanskassa, Suomessa, Norjassa ja Ruotsissa, ja se syntyi yksityisten yritysten sekä Tanskan ja Ruotsin postiyhtiöiden yhdistymisestä. PostNord-konsernin logistiikkatoiminnot koostuivat aiemmin 15 erillisestä pohjoismaisesta yhtiöstä, mutta vuonna 2013 ne yhdistettiin yhden PostNord Logistics -brändin alle. PostNordin omistavat Ruotsin ja Tanskan valtiot.

Vuonna 2014 PostNordin liikevaihto oli 40 miljardia Ruotsin kruunua ja sillä oli 39 000 työntekijää. PostNordilla on 5 000 palvelupistettä ja 120 terminaalia Pohjoismaissa sekä terminaaleja myös Saksassa. Vuonna 2013 yhtiö toimitti 110 miljoonaa pakettia ja yhteensä 2,5 miljardia kiloa tavaraa 25 miljoonalle pohjoismaalaiselle ihmiselle ja kahdelle miljoonalle yritykselle. Lisäksi PostNord vei perille 5,9 miljardia kirjettä.

PostNordista tammikuussa 2020 julkaistussa konsulttiyrityksen tekemän selvityksen mukaan konserni oli vuosina 2017–2019 tehnyt yhteensä 280 miljoonan euron tappiot. Suurimpana syynä pidettiin jakelunmäärän romahdusta Tanskassa, jossa markkinoita on valloittanut hollantilais-englantilainen logistiikkayritys GLS. Ruotsissa jakelumäärän romahdus on ollut hitaampaa, mutta myös siellä kirjeiden määrän oletettiin puolittuvan tulevien vuosien aikana. Arvion mukaan Postnord tarvitsee valtioiden tukea, jotta se voisi jatkaa jakelua nykylaajuudessaan. Suomessa yhtiön tulevaisuus kuitenkin näyttää hyvältä.

PostNord Logisticsin toimitusjohtaja on Håkan Ericsson ja hallituksen puheenjohtaja on Jens Moberg.

## Merkkipaaluja
* 2025: PostNord luopuu vuoden 2025 aikana kirjepostin jakelusta Tanskassa
* 2013: PostNord Logistics osti Nordisk Kyl Logistikin ja Transbothnian 
* 2012: PostNord Logistics osti ruotsalaisen Green Cargo Logisticsin ja norjalaiset Harlem Transportin ja Byrknes Auton 
* 2011: PostNord Logistics osti Nils Hansson Logisticsin  
* 2011, toukokuu: Konsernin nimi muuttui PostNord AB:ksi  
* 2009, 24. kesäkuuta: Post Danmark A/S ja Posten AB yhdistyivät vastatakseen valtionrajat ylittävien viestintä- ja logistiikkaratkaisujen kysyntään. Yhtiöillä on yhteensä yli 800 vuoden kokemus logistiikka-alalta. 
PostNord Logisticsin alle koottiin 15 yritystä Ruotsista, Norjasta, Tanskasta ja Suomesta.

Ruotsalaiset yhtiöt toimivat aiemmin nimillä:
* Transbothnia
* NKL
* Nils Hansson
* Posten Logistik Ab
* Green Cargo TPL

Norjalaiset yhtiöt toimivat aiemmin nimillä:
* Mereco
* Eek
* Byrknes Auto
* Harlem Transport
* Tollpost Globe

Tanskalaiset yhtiöt toimivat aiemmin nimillä:
* Budstikken
* HIT
* Transportgruppen

Suomalaiset yhtiöt toimivat aiemmin nimillä:
* Posten Logistik Oy
* DPD Finland



## Lähteet

## Aiheesta muualla
* PostNordin kotisivu
* PostNord-konsernin kotisivu 
* Suomen Osto- ja Logistiikkayhdistys LOGY ry
Luigi Pelloux

**Luigi Pelloux** (1. maaliskuuta 1839 La Roche-sur-Foron, Savoiji – 26. lokakuuta 1924 Bordighera) oli italialainen kenraali ja poliitikko, joka toimi Italian pääministerinä vuosina 1898–1900. Hän pyrki käyttämään ankaria keinoja ja epäparlamentaarisia menettelyjä sosiaalisten levottomuuksien tukahduttamiseen, ja ajoi siten Italian poliittisen kriisin partaalle.

## Elämäkerta

Pelloux valmistui Torinon sotilasakatemiasta vuonna 1857 tykistöupseeriksi ja osallistui vuosien 1859–1860 sekä 1866 sotiin Itävaltaa vastaan. Syyskuun 1870 Rooman valtauksen yhteydessä hän komensi majurina tykistöosastoa, joka onnistui ensimmäisenä murtamaan kaupungin muurin ampumalla siihen kuuluisan aukon Porta Pian luona ja mahdollisti siten italialaisten etenemisen kaupunkiin. Pelloux ylennettiin 1878 everstiksi, 1885 kenraalimajuriksi ja 1891 kenraaliluutnantiksi. Siirryttyään politiikkaan hän toimi 1881–1895 Italian edustajakamarin jäsenenä ja 1880–1884 sotaministeriön pääsihteerinä, myötävaikuttaen vuoden 1884 armeijauudistukseen. Hän oli myös kahdesti Italian sotaministerinä: 1891–1893 Rudinìn ja Giolittin hallituksissa sekä 1896–1897 Rudinìn toisessa hallituksessa. Vuonna 1896 hänet nimitettiin senaattoriksi. Toukokuussa 1898 Pelloux lähetettiin kuninkaallisena komissaarina Bariin taltuttamaan siellä puhjenneita levottomuuksia, ja hän hoiti toimeksiantonsa tahdikkaasti. Hän kieltäytyi julistamasta Barissa poikkeustilaa, sillä hän katsoi levottomuuksien johtuvan kansalaisten äärimmäisestä taloudellisesta hädästä, ja saavutti näin vasemmiston myötämielisyyden.

Pelloux kutsuttiin pääministeriksi kesäkuussa 1898 levottomuuksien riehuessa yhä eri puolilla Italiaa. Ratkaisuna hän esitteli helmikuussa 1899 lakiesityksen, joka olisi kaventanut merkittävästi kansalaisoikeuksia, kuten yhdistymis-, kokoontumis- ja painovapautta. Pelloux erosi hallituksensa ulkopoliittisten vastoinkäymisten vuoksi maaliskuussa 1899, mutta kokosi heti perään uuden, aiempaa konservatiivisemman hallituksen. Vaikka olot Italiassa olivat rauhoituneet edellisvuodesta, Pelloux muutti lakiesitystään entistäkin jyrkempään muotoon, mikä nostatti parlamentin vasemmisto-opposition vastarintaan. Kun sosialistit ja radikaalit pyrkivät erilaisin keinoin jarruttamaan esityksen käsittelyä parlamentissa, Pelloux järjesti sen kesäkuussa 1899 väliaikaisesti voimaan kuninkaallisella määräyksellä ilman parlamentin hyväksyntää. Italian kassaatio-oikeus kuitenkin peruutti lain helmikuussa 1900, minkä jälkeen hallituksen oli palautettava se parlamentin käsitelyyn. Kun kiistat kuninkaan ja parlamentin perustuslaillisista valtaoikeuksista sekä parlamentin työtä haitannut vasemmiston sitkeä jarrutus olivat jatkuneet kuukausia, Pelloux taipui keväällä 1900 hajottamaan parlamentin. Vaalit johtivat vasemmiston voittoon. Pelloux joutui lopulta eroamaan 18. kesäkuuta 1900. Hän toimi sen jälkeen vielä kahden vuoden ajan armeijakunnan komentajana Torinossa.

## Lähteet
324 Bamberga

**324 Bamberga** on Aurinkoa kiertävä päävyöhykkeen asteroidi. Bambergan läpimitta on noin 220,7&nbsp;kilometriä, joten se on yksi suurimmista asteroideista. Sen löysi Johann Palisa 25. helmikuuta vuonna 1892, ja se nimettiin saksalaisen Bambergin kaupungin mukaan. Bambergan pyörähdysaika eli vuorokauden pituus on noin 29,43 tuntia. Bamberga käsittää arviolta noin 0,37&nbsp;% asteroidivyöhykkeen kokonaismassasta.

324 Bambergan massaksi on arvioitu 1,03 x 10 kilogrammaa ja läpimitaksi . Tiheys on 1,52 ± 0,20 ja huokoisuus 32 ± 13.

## Lähteet
Carl Theodor Sørensen

**Søren Carl Theodor Marius Sørensen** (24. heinäkuuta 1893 Altona, Hampuri, Saksa – 12. syyskuuta 1979 Brønshøj-Husum, Kööpenhamina, Tanska) oli tanskalainen maisema-arkkitehti, yksi aikansa merkittävimmistä. Hän edusti modernismia: nykytaide innoitti hänen muotosuunnitteluaan, ja hän otti huomioon myös sosiaaliset näkökohdat, esimerkiksi suunnitellessaan Kööpenhaminan ensimmäistä leikkipuistoa.

Sørensen opiskeli puutarha-alaa vuosina 1908–1916 ja työskenteli piirtäjänä puutarha-arkkitehti Erik Erstad-Jørgensenin palveluksessa vuosina 1916–1922. Hän osallistui Kööpenhaminan kaavoitustyöhön ja julkaisi useita kirjoja ja satoja artikkeleita. Sørensen suunnitteli lukuisia puutarhoja Tanskaan. Hän sai useita huomionosoituksia, esimerkiksi Dannebrogin ritarikunnan kunniamerkin sekä Prinssi Eugenin mitalin vuonna 1972. Hän toimi opettajana Tanskan kuninkaallisessa taideakatemiassa vuodesta 1940 lähtien ja maisema-arkkitehtuurin professorina 1954–1963. Suomalainen Jussi Jännes oli hänen oppilaitaan.

## Julkaisuja
* *Om Indretning af Haver*, 1930, 1941 (yhdessä P. Wad’in kanssa).
* *Parkpolitik i Sogn og Købstad*, 1931.
* *Om Haver*, 1939.
* *Buske og Træer*, 1948 (toimittaneet C.Th. Sørensen, Valdemar Jensen ja H. K. Paludan).
* *Frilandsblomster*, 1949 (toimittaneet C.Th. Sørensen, Valdemar Jensen ja H. K. Paludan)
* *Europas Havekunst fra Alhambra til Liselund*, 1959, 1979.
* *The Origin of Garden Art*, 1963.
* *39 Haveplaner: Typiske haver til et typehus*, 1966.
* *Haver: Tanker og arbejder*, 1975.
Myllyrinne Company

**Myllyrinne Company** on suomalainen sketsisarja, jonka on ohjannut ja käsikirjoittanut Ville Myllyrinne. Sarja alkoi Nelosella 1. huhtikuuta 2014, ja ensimmäinen jakso keräsi 205 000 katsojaa.

## Rooleissa

## Jaksot

## Lähteet

## Aiheesta muualla
* HS-Poiminta: Hauskaa muttei hulvatonta Helsingin Sanomat. 1.4.2014
Giuseppe Zanardelli

**Giuseppe Zanardelli** (29. lokakuuta 1826 Brescia, Lombardia – 26. joulukuuta 1903 Moderno) oli italialainen poliitikko, joka toimi Italian pääministerinä vuosina 1901–1903.

## Elämäkerta

Zanardelli osallistui vapaaehtoisena vuoden 1848 sotaan Itävaltaa vastaan Lombardiassa. Tappiollisen Novaran taistelun jälkeen hän palasi kotikaupunkiinsa Bresciaan, jossa toimi jonkin aikaa lakitiedon opettajana. Itävallan viranomaiset kuitenkin kielsivät häneltä opettamisen hänen poliittisten mielipiteidensä vuoksi. Vuonna 1859 Zanardelli valittiin Sardinian parlamenttiin. Seuraavina vuosina hän toimi yhdistyneessä Italiassa erilaisissa hallinnollisissa tehtävissä, mutta kohosi merkittäviin virkoihin vasta sen jälkeen, kun vasemmisto nousi maassa valtaan vuonna 1876. Zanardelli oli eri vasemmistohallituksissa työministerinä 1876–1877, sisäministerinä 1878–1881 ja oikeusministerinä 1881–1883. Viimeksi mainitussa virassa hän vei läpi uuden vaalilain. Se nelinkertaisti äänioikeutettujen määrän puolesta miljoonasta kahteen miljoonaan. Zanardelli kuitenkin erosi Agostino Depretisin hallituksesta, koska liberaalina ja irredentismin kannattajana hän ei hyväksynyt pääministerin lähentymistä oikeistoon ja ulkopolitiikassa Itävalta-Unkariin. Kun Depretis lopetti yhteistyön oikeiston kanssa, Zanardelli palasi hänen hallituksensa oikeusministeriksi vuonna 1887, ja jatkoi myös Francesco Crispin hallituksessa aina helmikuuhun 1891. Tänä aikana hän valmisteli uuden rikoslain, joka lakkautti kuolemanrangaistuksen ja laillisti lakot, mikäli niihin ei liittynyt väkivaltaa tai kiihotusta.

Vuosina 1891–1894 Zanardelli toimi edustajakamarin puhemiehenä ja 1897–1898 hän oli Antonio di Rudinìn hallituksen oikeusministerinä. Hän erosi vastalauseena, kun hallitus julisti poikkeustilan alueille, joilla oli esiintynyt mellakoita. Helmikuussa 1901 kuningas Viktor Emanuel III nimitti Zanardellin pääministeriksi. Hallituksen vahvaksi mieheksi tuli sisäministerinä toiminut Giovanni Giolitti. Zanardellin hallitus pyrki lievittämään Italiaa vaivanneita sosiaalisia levottomuuksia pehmeillä keinoilla: köyhimpiin kohdistuvia veroja alennettiin ja sotilaita ei enää käytetty lakkojen murtamiseen. Zanardelli myös pitäytyi tiukasti parlamentaarisissa menettelytavoissa. Hän joutui eroamaan lokakuussa 1903, kun hänen lakiesityksensä avioeron laillistamisesta kohtasi opposition jyrkän vastarinnan. Hän kuoli myöhemmin samana vuonna.

## Lähteet
Citroën XM

**Citroën XM** oli ranskalaisen autonvalmistaja Citroënin lippulaivamalli. Autoa valmistettiin vuosina 1989–2000 kaikkiaan 333&nbsp;755 kappaletta. Auto valittiin vuonna 1990 Vuoden autoksi Euroopassa. Monien Citroën-harrastajien mukaan XM oli ”viimeinen oikea Citroën”.

Bertonen muotoilema kiilamainen kori oli jatkokehitelmä Marcello Gandinin muotoilemasta keskiluokan Citroën BX:stä. XM:n suunnittelussa otettiin selvästi huomioon ne epäkohdat, joita edeltäjän Citroën CX:n kohdalla oli kritisoitu. CX kallisteli kurveissa, joten XM:ään tuli aktiivijousitus, CX oli herkkä ruostumaan, joten XM:aan tuli osittain galvanoitu kori. CX oli painoonsa nähden alitehoinen, joten XM:ää valmistettiin myös kolmilitraisella V6-moottorilla. XM oli ensimmäinen Citroën sitten 1970-luvun Maserati-koneisen Citroën SM:n, jossa oli V6-moottori.

Myös XM:n ilmanvaihtoa oli merkittävästi parannettu verrattuna edeltäjäänsä. Takamatkustajien tiloja oli kasvatettu niin pituus-, leveys- kuin korkeussuuntaankin. Citroën XM perustui samalle pohjalevylle kuin sisarmallinsa Peugeot 605, vaikka Citroën XM oli viistoperäinen, 605 taas Peugeot’n perinteen mukaan sedan-korinen.

## Moottorivaihtoehdot

## Lähteet

## Aiheesta muualla
4 × 100 m viestijuoksu olympialaisissa

**[[4 × 100 metrin viestijuoksu]]** eli **pikaviesti**, on kuulunut olympialaisten lajivalikoimaan miehillä vuodesta 1912 ja naisilla vuodesta 1928. Menestynein pikaviestin olympiakilpailuissa on Yhdysvallat. Sillä on eniten sekä miesten että naisten kilpailujen olympiavoittoja.

## Mitalitaulukot
### Miehet

### Naiset

## Lähteet
Alessandro Fortis

**Alessandro Fortis** (16. syyskuuta 1842 Forlì, Kirkkovaltio – 4. joulukuuta 1909 Rooma) oli italialainen poliitikko, joka toimi Italian pääministerinä 1905–1906.

Fortis taisteli nuoruudessaan Giuseppe Garibaldin joukoissa vuosina 1866 ja 1867. Italian kuningaskunnassa hän esiintyi kiihkeänä tasavaltalaisena ja oli vuonna 1874 viisi kuukautta pidätettynä, koska hänen väitettiin valmistelleen kapinaa yhdessä sosialistien kanssa. Myöhemmin hän kuitenkin lievensi näkemyksiään ja kannusti tasavaltalaisiakin osallistumaan hallituksiin. Tultuaan vuonna 1880 syntymäkaupunkinsa Forlìn edustajaksi Italian edustajakamariin Fortis alkoi siirtyä poliittisissa näkemyksissään oikealle. Hän oli vuosina 1898–1899 maatalous- ja kauppaministerinä Luigi Pellouxin hallituksessa.

Kun Giovanni Giolitti helmikuussa 1905 jätti pääministerin tehtävät terveyssyistä, hän toivoi Fortisista seuraajaansa, ja tämä nimitettiin tehtävään 28. maaliskuuta. Fortis torjui uhanneen rautatietyöläisten lakon julistamalla rautatietyöläiset valtion virkamiehiksi, joilla ei ollut lupaa lakkoilla. Huhtikuussa 1905 hänen hallituksensa kansallisti Italian rautatiet, mutta tarjosi samalla suuren summan rautatieyhtiöille, minkä seurauksena häntä syytettiin korruptiosta. Fortisin hallitus kaatui lopulta kiistaan espanjalaisten viinien tullimaksujen alentamisesta, jota Etelä-Italian viininviljelijät vastustivat. Fortis kokosi hallituksen uudestaan joulukuussa 1905, mutta onnistui vain menettämään radikaalien tuen saamatta kuitenkaan uusia kannattajia oikealta. Hän erosi 8. helmikuuta 1906.

## Lähteet
Ampumahiihdon maailmancup 1998–1999

**Ampumahiihdon maailmancup 1998–1999** alkoi 11. joulukuuta Itävallan Hochfilzenista ja päättyi 14. maaliskuuta Norjan Holmenkollenille. 

## Kilpailukalenteri
Ohjelmaan kuului kahdeksan kilpailuviikonloppua, sekä MM-kilpailut. Normaalimatkojen ja yhteislähtöjen maailmanmestaruuskilpailut tosin siirrettiin ankaran pakkasen vuoksi Holmenkollenin viikonlopulle.
Ampumahiihdon maailmancup 1999–2000

**Ampumahiihdon maailmancup 1999–2000** alkoi 2. joulukuuta Itävallan Hochfilzenista ja päättyi 19. maaliskuuta Venäjän Hanti-Mansijskiin. 

## Kilpailukalenteri
Ohjelmaan kuului yhdeksän kilpailuviikonloppua, sekä MM-kilpailut. Miesten viestin maailmanmestaruuskilpailu siirrettiin kuitenkin sumun vuoksi Lahden kilpailuviikonlopun yhteyteen.
Ampumahiihdon euroopancup 1999–2000

**Ampumahiihdon euroopancup 1999–2000** alkoi 11. joulukuuta Itävallan Obertilliachista ja päättyi 11. maaliskuuta Sveitsin Champex-Laciin. 

## Kilpailukalenteri
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä viestejä.
Algecirasin konferenssi

**Algecirasin konferenssi** oli Espanjan Algecirasissa 16. tammikuuta – 7. huhtikuuta 1906 järjestetty suurvaltojen välinen kansainvälinen konferenssi, jonka tarkoituksena oli ratkaista Ranskan asemaa Marokossa koskenut ensimmäinen Marokon kriisi.

Taustalla olivat Ranskan pyrkimykset alistaa Marokon sulttaanikunta suojelukseensa, mille Iso-Britannia oli antanut hyväksyntänsä vuoden 1904 entente cordiale -sopimuksella. Saksa oli kuitenkin yrittänyt puuttua tähän. Kun Ranskan hallitus oli esittänyt Marokon sulttaani Abdelazizille listan uudistuksista, joita tämän pitäisi toteuttaa, oli Saksan keisari Vilhelm II vieraillut maaliskuussa 1905 Tangerissa ja ilmoittanut tukevansa Marokon suvereeniutta sekä vaatinut ”avoimen oven politiikan” säilyttämistä Marokon ulkomaankaupan osalta. Vilhelm sai suostuteltua Yhdysvaltain presidentti Theodore Rooseveltin kutsumaan koolle kansainvälisen konferenssin päättämään Marokon asiasta. Myös Marokon sulttaani Abdelaziz toivoi kansainvälistä konferenssia.

Algecirasin konferenssiin osallistuivat Marokko, Euroopan johtavat suurvallat sekä Yhdysvallat. Vilhelm II oli kuvitellut saavansa muut suurvallat puolelleen Ranskaa vastaan. Iso-Britannia, Yhdysvallat, Espanja, Italia ja Venäjä asettuivat kuitenkin kaikki Ranskan tueksi. Saksan näkemyksiä tuki vain sen liittolainen Itävalta-Unkari sekä Marokon sulttaani itse. Konferenssin päätteeksi 7. huhtikuuta 1906 allekirjoitettu sopimus tosin rajoitti Ranskan mahdollisuuksia kontrolloida Marokkoa, sillä se vahvisti sulttaanin itsenäisyyden ja ulkovaltojen tasavertaisen aseman Marokon kauppasuhteissa. Ranskalaiset ja espanjalaiset valtuutettiin hoitamaan kansainvälisiä poliisitoimia Marokon satamakaupungeissa, mutta heidät asetettiin sveitsiläisen ylitarkastajan alaisuuteen. Lisäksi Marokon valtionpankki asetettiin Ranskan valvontaan. Vaikka Ranska ei saanut toivomaansa täyttä suojeluherruutta Marokossa, se sai mahdollisuuden ottaa kaikessa hiljaisuudessa Marokon asiat kontrolliinsa.

Algecirasin konferenssin suurimpana merkityksenä on pidetty Ison-Britannian ja Yhdysvaltojen asettumista Ranskan tueksi, mikä heijasteli myöhemmin ensimmäisen maailmansodan aikana syntyneitä liittoumia.

Toinen Marokon kriisi puhkesi toukokuussa 1911, jolloin Saksa ilmoitti Ranskan Marokkoon suorittaman intervention rikkoneen Algecirasin sopimuksen ehtoja.

## Lähteet
Kristoduli

**Kristoduli** (oikealta nimeltään **Anna-Leena Lampi**, 18. kesäkuuta 1945 Helsinki – 23. joulukuuta 2020) oli suomalainen ortodoksinen nunna ja kirjailija. 

## Elämä ja ura
Kristodulin isä oli hovioikeuden presidentti ja taistelulentäjä Heimo Lampi. Kristoduli kasvoi luterilaisessa perheessä, kääntyi ortodoksiksi ja vietti yliopisto-opintojen jälkeen ensimmäiset luostarivuotensa Kreikassa Bytoman luostarissa Thessaliassa, kunnes palasi Suomeen asettuen Lintulan luostariin Heinävedelle 2001.

Kristoduli opiskeli antiikin kreikkaa ja oli koulutukseltaan filosofian maisteri. Hän toimi myös ortodoksisen uskonnon opettajana. 

Nimen Kristoduli hän sai Kreikassa ja se tarkoittaa Kristuksen palvelijatarta. Nunna Kristodulia pidettiin kirkkokuntien rajat ylittävänä hengellisenä äitinä. 

Itse kirjoittamiensa kirjojen lisäksi hän suomensi useita ortodoksisen kirjallisuuden klassikoita, kuten viisiosaisen opetuskokoelman Filokalian. Hän kirjoitti yhdessä ministerinä toimineen Suvi-Anne Siimeksen kanssa kirjeenvaihtoon perustuvan teoksen *Taivas alkaa maasta* vuonna 2006.

## Teokset
* 
* 
* 
* 
* 
* 
* 
* 
* 
* 

## Lähteet

## Aiheesta muualla

*nunna Kristodulin muistokirjoitus Helsingin Sanomissa
Ampumahiihdon euroopancup 1998–1999

**Ampumahiihdon euroopancup 1998–1999** alkoi 12. joulukuuta Saksan Ruhpoldingista ja päättyi 13. maaliskuuta Ranskan Haute-Maurienneen. 

## Kilpailukalenteri
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja, yhteislähtö sekä viestejä.
Siperiada

**Siperiada** () on Andrei Kontšalovskin ohjaama neuvostoliittolainen elokuva vuodelta 1979. Elokuva voitti Cannesin elokuva&shy;juhlien Grand Prix -palkinnon vuonna 1979.

Elokuva seuraa siperialais&shy;kylän asukkaiden elämää 1900-luvun alun tsaarin&shy;vallasta 1960-luvun sosialismiin. Näytelmä&shy;elokuvan kuvina käytetään myös dokumentti&shy;filmi&shy;materiaalia Siperian asuttamisesta ja luonnon&shy;varojen hyödyntämisestä.

## Musiikki
Elokuvan säveltäjänä toimi Eduard Artemjev, ja PPK-niminen trance-duo on tehnyt elokuvan tunnus&shy;kappeleesta vuonna 2001 julkaistun ”ResuRection”-nimisen kappaleen. Tunnuskappale soi myös Sotšin talviolympialaisten avajaisissa. 

## Rooleissa

## Arvioita
Yhdysvaltalainen National Board of Review of Motion Pictures nimesi *Siperiadan* vuoden 1982 ensi-iltaelokuvista viiden parhaan vieraskielisen elokuvan joukkoon.

Kymmenestä suomalaisesta ensi-iltakriitikosta kaksi antoi *Siperiadalle* kolme tähteä, kolme arvostelijaa kaksi tähteä ja kolme yhden tähden, keskiarvona 1,88 tähteä neljästä.
*[[Video-opas|Video-oppaassa]]* vuodelta 1994 Markku Salmi pitää yli kolmi&shy;tuntista *Siperiadaa* puuduttavana vyörytyksenä ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound's Golden Movie Retriever* antaa rönsyilevänä pitämälleen elokuvalle kolme tähteä neljästä.

## Lähteet
* 
*  
### Viitteet
656 Beagle

**656 Beagle** (alkuperäinen tunnus **1908 BU**) on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välillä. Beaglen löysi August Kopff 22. tammikuuta vuonna 1908.  Pikkuplaneetta sai nimensä HMS Beagle-laivan mukaan, jolla Charles Darwin matkusti ympäri maailmaa vuosina 1831–1836. Beaglen läpimitta on noin 53,17&nbsp;km, albedo n. 0,0625 ja pyörähdysaika 7,035 tuntia.

## Katso myös
*1991 Darwin

## Lähteet
Luettelo Seinäjoen Maila-Jussien palkituista pelaajista

**Luetteloon Seinäjoen Maila-Jussien palkituista pelaajista** on koottu kaikki palkinnot, jotka Seinäjoen Maila-Jussien pelaajat ovat voittaneet Pesäpallon SM-sarjassa ja Superpesiksessä. 

Ensimmäisenä SMJ:n pelaajana SM-sarjassa palkittiin kaudella 1969 Vuoden lukkari-palkinnolla Reijo Salo.

## Luettelo

## Lähteet
* 

### Viitteet
Angelika Klas

**Angelika Klas-Fagerlund** (s. 10. maaliskuuta 1974 Tallinna, Viro) on virolaissyntyinen suomalainen oopperalaulaja, jonka ääniala on sopraano. 
__NOTOC__
## Ura
Klas asui lapsena pitkään Turussa aloittaen 17-vuotiaana opinnot Turun konservatoriossa. Hän opiskeli myöhemmin Sibelius-akatemiassa, josta valmistui vuonna 2002. Lisäksi Klas on opiskellut stipendiaattina Tanskan kuninkaallisessa konservatoriossa. Hän on laulanut oopperan lisäksi kamarimusiikkia ja musikaaleja sekä esiintynyt muun muassa Suomen kansallisoopperassa ja Savonlinnan oopperajuhlilla. 

Klas on tulkinnut myös argentiinalaisen Astor Piazzollan tangoja. Vuonna 2012 hän julkaisi Tanguedia Quintet -yhtyeen kanssa albumin *[[Kohtalona tango]]*.

## Perhe
Angelika Klasin isäpuoli oli kapellimestari Eri Klas ja äiti pianonsoitonopettaja Ariel Klas. Hänen puolisonsa on säveltäjä Sebastian Fagerlund. Heillä on poika Maximilian Fagerlund. Klasin sisar Marion Melnik on oopperalaulaja.

## Lähteet

## Aiheesta muualla
*Angelika Klasin kotisivut
Béla Miklós

**Béla Miklós Dálnoki** (11. kesäkuuta 1890 Budapest – 21. marraskuuta 1948 Budapest) oli unkarilainen kenraali, joka toimi Unkarin ensimmäisenä pääministerinä toisen maailmansodan jälkeen vuosina 1944–1945.

Miklós palveli maailmansotien välisenä aikana Unkarin armeijassa ja oli 1933–1936 sotilasattašeana Berliinissä. Toisen maailmansodan alussa hän oli armeijakunnan komentajana ja 1942–1944 valtionhoitaja Miklós Horthyn kanslian sotilasjohtajana. Elokuusta 1944 alkaen hän oli Unkarin ensimmäisen armeijan komentaja ja kannatti rauhaa Neuvostoliiton kanssa. 

Kun Saksa ja Nuoliristi-puolue kaappasivat lokakuussa 1944 vallan Unkarissa, pidätystä pelännyt Miklós loikkasi Puna-armeijan puolelle ja antoi 17. lokakuuta julistuksen, jossa kehotti muita unkarilaisia upseereja tekemään samoin. Puna-armeijan miehittämässä Debrecenissä 22. joulukuuta 1944 kokoontunut oppositiopuolueiden edustajista koostunut väliaikainen kansalliskokous valitsi Miklósin uuden väliaikaisen hallituksen pääministeriksi Neuvostoliiton hyväksynnällä. Hänen johtamansa hallitus otti vallan Unkarissa seuraavana keväänä Nuoliristin hallituksen kukistuttua saksalaisten tappion myötä. Miklós jatkoi pääministerinä marraskuussa 1945 pidettyihin ensimmäisiin sodanjälkeisiin parlamenttivaaleihin asti, jolloin hänen seuraajakseen tuli pientilallisten puolueen johtaja Zoltán Tildy. Miklós valittiin vuoden 1947 vaaleissa parlamenttiin porvarillisen itsenäisyyspuolueen ehdokkaana, mutta valtaan nousseet kommunistit peruuttivat puolueen saamat edustajanpaikat ja Miklós joutui vetäytymään julkisesta elämästä. Hän kuoli seuraavana vuonna.

## Lähteet
Arethas Kesarealainen

**Arethas Kesarealainen** (**Caesarealainen**) (; n. 860–932) oli bysanttilainen teologi ja filosofi. Hän oli kotoisin Patraksesta ja toimi Kesarean (Caesarean) piispana Kappadokiassa. Hänen voidaan nähdä edustavan "ensimmäistä bysanttilaista renessanssia", jolloin kiinnostus antiikin kirjallisuuteen kasvoi uudelleen.

Arethas oli Fotioksen oppilas. Hän kirjoitti kommentaareja antiikin kreikkalaisten kirjailijoiden, kuten Platonin, Aristoteleen (mm. *[[Kategoriat]]*), Lukianoksen ja Porfyrioksen (mm. *[[Eisagoge]]*), teoksista sekä tuotti uusia käsikirjoituksia antiikin aikaisista teksteistä. Muun muassa Patmoksella säilynyt tunnettu Platonin teosten käsikirjoitus *Codex Clarkianus* kopioitiin Arethaan toimeksiannosta. Näin Arethas on ollut merkittävässä roolissa antiikin kirjallisuuden välittämisessä nykyaikaan.

Arethas kirjoitti myös useita Raamatun kirjojen kommentaareja, joihin lukeutuu muun muassa vanhin säilynyt kreikankielinen *[[Johanneksen ilmestys|Johanneksen ilmestyksen]]* eli *Ilmestyskirjan* kommentaari.

## Lähteet

## Kirjallisuutta

* 
*
Leon Matemaatikko

**Leon Matemaatikko** ( tai , *Leōn ho Mathēmatikos* tai *Filosofos*; n. 790–869) oli bysanttilainen filosofi ja loogikko. Hän oli aikansa merkittävin oppinut Bysantin valtakunnassa ja ajan "bysanttilaisen renessanssin" merkittävimpiä edustajia.

Leon oli kotoisin Thessaliasta ja toimi Thessalonikin arkkipiispana. Myöhemmin hänestä tuli Konstantinopolissa toimineen Magnauran koulun johtaja. Magnaurassa hän opetti muun muassa aristoteelista logiikkaa. Leon oli oppinut monilla aloilla. Hän kirjoitti muun muassa matematiikasta, tähtitieteestä ja lääketieteestä. Tieteellisten teosten lisäksi hän kirjoitti myös runoutta. Leonin teoksista on säilynyt vain joitakin kommentteja Platonin teosten käsikirjoitusten ohessa.

## Lähteet
Zindagi Na Milegi Dobara

**Zindagi Na Milegi Dobara** (, suomeksi ”Elämä ei tule toistumaan”) on vuonna 2011 ilmestynyt intialainen hindinkielinen draamakomediaelokuva, jonka on ohjannut Zoya Akhtar. Pääosia näyttelevät Hrithik Roshan, Abhay Deol, Farhan Akhtar, Katrina Kaif, Kalki Koechlin ja Ariadna Cabrol. Elokuvaa kuvattiin Espanjassa, Intiassa, Egyptissä ja Britanniassa.

Elokuva kertoo kolmen miehen ystäväporukasta, joka päättää toteuttaa unelmalomansa yhden heistä mentyä kihloihin.

*Zindagi Na Milegi Dobara* oli yleisö- ja arvostelumenestys. Box Office India julisti sen ”hitiksi”. Elokuva esitettiin Suomessa Rakkautta ja anarkiaa -elokuvafestivaaleilla.

## Näyttelijät

## Soundtrack

## Palkinnot
*Zindagi Na Milegi Dobara* voitti kaksi National Film Awards -palkintoa, parhaasta äänityksestä ja koreografiasta. Se voitti useita palkintoja myös alueellisissa palkintogaaloissa, pääasiassa parhaan elokuvan ja ohjauksen kategorioissa. Näihin kuuluivat Filmfare Awards, Stardust Awards, Zee Cine Awards, International Indian Film Academy Awards, Screen Awards, Apsara Film & Television Producers Guild Awards ja Asian Film Awards.

## Lähteet

## Aiheesta muualla

* 
*
The Sims 3: Yliopistoelämää

***The Sims 3: Yliopistoelämää*** (*The Sims 3: University*) on Suomessa 5. maaliskuuta 2013 julkaistu, järjestyksessään yhdeksäs lisäosa ''The Sims 3'' -simulaatiopeliin.

Pelissä pelaajat voivat lähettää siminsä opiskelemaan yliopistoon. Yliopistossa voi opiskella liiketaloutta, viestintää, taidetta, liikuntaa, tiedettä ja lääketiedettä sekä teknologiaa. Tutkinnon suorittamisen jälkeen sim aloittaa opiskelemansa alan työt korkeammalta tasolta ja paremmalla palkalla. Esimerkiksi arvosanalla 10 valmistunut sim pääsee välittömästi valitsemansa uran neljännelle tasolle ja palkka on 2,5-kertainen.

Opiskelun ohella simit voivat uudessa yliopistoympäristössä flirttailla kokkobileissä, verkostoitua ja keilailla. Uudet uravalinnat ovat taidekriitikko, urheiluagentti ja videopelien kehittäjä. Pelissä voi kuolla välipala-automaatin alle jäämiseen ja mielenosoituksessa.

## Lähteet
Ampumahiihdon maailmancup 1997–1998

**Ampumahiihdon maailmancup 1997–1998** alkoi 6. joulukuuta Norjan Lillehammerista ja päättyi 15. maaliskuuta Itävallan Hochfilzeniin. 

## Kilpailukalenteri
Ohjelmaan kuului seitsemän kilpailuviikonloppua, sekä olympiakilpailut. Takaa-ajon maailmanmestaruus ratkaistiin Pokljukan viikonloppuna ja joukkuekilpailun Hochfilzenin viikonloppuna.
Shatter Me

**Shatter Me** on yhdysvaltalaisviulisti Lindsey Stirlingin toinen studioalbumi. Se julkaistiin digitaalisesti ladattavana ITunesissa 29. huhtikuuta 2014 sekä CD-levynä saman vuoden toukokuussa. Albumilta julkaistiin singlenä kappaleet "Beyond the Veil", "Shatter Me", "Master of Tides" ja "Take Flight".

## Kappaleet
#
#
#
#
#
#
#
#
#
#
#
#

## Arvostelut
* Allmusic: 

## Lähteet
Clausiuksen–Clapeyronin yhtälö

**Clausiuksen–Clapeyronin yhtälö** on fysikaalisessa kemiassa differentiaaliyhtälö, jonka avulla voidaan tehdä ennustuksia kyllästyneen vesihöyryn höyrynpaineen eli vesihöyryn kriittisen osapaineen käyttäytymisestä eri lämpötila-alueilla, ja näin ollen sitä voidaan soveltaa mm. meteorologiassa. Se on nimetty saksalaisen fyysikon Rudolf Clausiuksen (1822–1888) ja ranskalaisen insinöörin ja fyysikon Benoît Paul Émile Clapeyronin (1799–1864) mukaan ja on läheistä sukua termodynamiikassa tärkeille Clausius–Clapeyron-relaatioille. Laki ei differentiaaliyhtälönä anna suoraan tietoja kriittisen osapaineen arvoista, vaan vasta sitä integroimalla kokeellista havainnoista saatavien rajaehtojen yli voidaan päästä käytännön kannalta oleellisiin arvoiin.

Yhtälön matemaattinen muotoilu on

:\frac{\textrm{d}e_s(T)}{\textrm{d}T} = \frac{L e_s}{R_v T^2},

missä e_s on kyllästysvesihöyrynpaine (engl. *saturated*), T lämpötila kelvineinä, L veden (tai jään) haihtumislämpö (toiselta nimeltään latentti energia) sekä R_v vesihöyryn kaasuvakio 461 J/(kg K).

## Fysikaalinen perusta
Haihdunta on lämpötilasta (oikeammin molekyylien kineettisestä energiasta), haihduttavan rajapinnan laadusta ja pintailman kyllästysvajauksesta riippuva prosessi, jota tilastollisesti kuvaa eräänlainen Maxwellin–Boltzmannin jakauma:

:E=A \exp \left(-\frac{L\rho}{mk_B T}\right)-Be

missä E on haihdunta, A ja B ovat vakioita, L\rho/m yksittäisen, juuri ja juuri haihtumaan kykenevän vesimolekyylin energia, \rho vesihöyryn tiheys, m vesimolekyylien lukumäärätiheys rajapinnan läheisyydessä, k_B Boltzmannin vakio, T pinnan lämpötila sekä -Be termi, joka kuvaa molekulaarisen diffuusion aiheuttamaa vesimolekyylien nettovuota takaisin nesteeseen.

Kun pinnan yllä vesihöyryn osapaine on yhtä kuin kriittinen osapaine e_s, vallitsee dynaaminen tasapainotila haihdunnan ja tiivistymisen välillä, jolloin E=0, ja voidaan kirjoittaa edellisen pohjalta

:e_s = \frac{A}{B}\exp \left(-\frac{L\rho}{mk_B T}\right),

mikä saadaan puolittain derivoimalla lämpötilan suhteen muotoon

:\frac{\textrm{d}e_s}{\textrm{d}T} = \frac{A}{B}\frac{L\rho}{mk_B T^2}\exp \left(-\frac{L\rho}{mk_B T}\right) = \frac{L\rho}{mk_B T^2}e_s

Toisaalta voidaan kirjoittaa ideaalikaasun tilanyhtälö pV = nRT = nN_Ak_B T muotoon e=mk_B T (missä *e* on vesihöyryn osapaine), ja vertaamalla tätä vesihöyryn tilanyhtälöön e=\rho R_vT saadaan, että

:R_v = \frac{mk_B}{\rho}

ja sijoittamalla aikaisempaan

:\frac{\textrm{d}e_s}{\textrm{d}T} = \frac{Le_s}{R_v T^2}.

Näin Clausius–Clapeyron-yhtälö on lähes kokonaan perusteltavissa Maxwell–Boltzmannin vauhtijakauman sekä ilmakehän perusyhtälöiden avulla.
Helsingin palo

**Helsingin palo** tai **Helsingin suurpalo** voi viitata ainakin seuraaviin suuriin Helsingissä riehuneisiin kaupunkipaloihin:

* Tulipalo vuonna 1570.
* Tulipalo 5. elokuuta 1654 tuhosi noin kolme neljäsosaa tuolloisesta, Vironniemelle rakennetusta kaupungista.
* Tulipalo vuonna 1701.
* Tulipalo 11. toukokuuta 1713. Perääntyvän Ruotsin armeijan Helsingin taistelun yhteydessä sytyttämä tulipalo tuhosi koko kaupungin lähestyvän venäläisen sotalaivaston edestä.
* Tulipalo vuonna 1761. Syyskuun 9. ja 10. päivän välisenä yönä vuonna 1761 riehunut palo tuhosi kahdeksan hyvinrakennettua tonttia nykyisten Unioninkadun ja Katariinankadun väliltä.
* Tulipalo 17.–18. marraskuuta 1808 tuhosi noin neljäsosan tuolloisesta kaupungista. Paloa seurannut uusi asemakaava edesauttoi kaupungin jälleenrakentamisen näyttävämmäksi suuriruhtinaskunnan uudeksi pääkaupungiksi.

## Katso myös
* Oulun palo
* Porvoon palo
* Rauman palo
* Turun palo
* Vaasan palo

## Lähteet
Erivapaus

**Erivapaus** eli **dispanssi** tarkoittaa poikkeuksen myöntämistä yleisestä oikeussäännöstä yksittäisessä tapauksessa. Erivapaus on keino lieventää lain säännöksiä muuttamatta itse lakia.

## Erivapaus Suomessa

### Hallitusmuoto 1919
Vuoden 1919 hallitusmuodon 29 §:n mukaan tasavallan presidentillä oli oikeus suoda vapautus lain säännöksistä niissä tapauksissa, joissa oikeus sellaisen erivapauden myöntämiseen oli erikseen laissa sallittu. Erivapauden saaminen tuli kyseeseen vain niissä tapauksissa, jossa se nimenomaisen lain säännöksen mukaan oli luvallinen. 

Vakiintuneen käytännön mukaisesti asetuksen säännöksistä voitiin myöntää erivapaus ilman eri säännöstä, ellei erivapauden myöntämistä ollut nimenomaisella säännöksellä tai tavanomaisesti kielletty.

### Erivapaus virkaan
Erivapaus on yksittäistapauksessa myönnettävä poikkeus kelpoisuussäännöksistä. Varsinaisesta erivapaudesta on kyse silloin, kun poiketaan asetuksen tai sitä ylemmänasteisen säädöksen normista. Valtion virkamieslain mukaan valtioneuvosto voi erityisistä syistä myöntää erivapauden asetuksella säädetyistä kelpoisuusehdoista, paitsi tuomarin virkaan pääsemistä varten.&thinsp;

## Katso myös
* Erioikeus eli privilegio, joka tarkoittaa henkilölle tai ryhmälle myönnettyä erityistä oikeutta tai etuutta, jota muilla ei ole.

## Lähteet

### Lakiviitteet

## Aiheesta muualla
*
Baseballin Euroopan-mestaruuskilpailut 2014

**Vuoden 2014 [[Baseballin Euroopan-mestaruuskilpailut]]** on miesten kansainvälinen baseballturnaus Tšekissä ja Saksassa. Turnaus pelattiin 12.-21. syyskuuta ja pelipaikkoina toimivat Tšekissä Ostrava, Trebic ja Brno sekä Saksassa Regensburg.

## Karsinnat

Kymmenen parasta joukkuetta vuoden 2012 kilpailuista selviytyi suoraan turnaukseen.

12 joukkuetta pelasi B-sarjan turnauksissa 22.-27. heinäkuuta 2013. Iso-Britannia (11. vuonna 2012) ja Venäjä (12. vuonna 2012) selvisivät EM-turnaukseen.

## Alkulohkot

### Regensburgin lohko

### Tšekin lohko

Alankomaiden ja Tšekin välinen ottelu keskeytyi sateen takia. Ison-Britannian ja Ranskan välisessä kamppailussa siirryttiin jatkovuoropariin tilanteessa 4–4. Yläindeksi tuloksen perässä ilmoittaa pelattujen vuoroparien määrän silloin kun se poikkeaa normaalista yhdeksästä. Ottelu keskeytetään, kun joukkue johtaa vähintään 10 juoksulla vuoroparin täyttyessä.

Lohkojen kolme parasta pelaavat ylemmässä jatkosarjassa (lohko C). Alkulohkojen neljänsiksi sijoittuneet pelaavat ottelun sijoista 7–8 ja lohkojen kaksi heikointa pelaavat alemmassa jatkosarjassa (lohko D). Alkulohkossa toisensa kohdanneet joukkueet eivät kohtaa uudelleen jatkosarjassa, vaan niiden keskinäisen ottelun tulos seuraa mukana jatkosarjan taulukkoon. C lohkon kaksi parasta pelaavat loppuottelussa.

## Jatkolohkot

### C-lohko

### Ottelu 7. sijasta

### D-lohko

## Loppuottelu

## Lopulliset sijoitukset

**Euroopan mestari  2014**
 **Alankomaat**
21. mestaruus

## Lähteet
Pikkuharjakotka

**Pikkuharjakotka** (*Spilornis klossi*) on käärmekotkien alaheimoon kuuluva haukkalaji. Se on kotoperäinen laji Intiassa Nikobaarien eteläisen ryhmän saarilla Great Nicobar (mukaan lukien Pulo Kunji), Little Nicobar, Menchal, Pilomilo ja Treis. Laji on havaittu itsenäiseksi lajiksi äskettäin. Toisin kuin alkuun arvioitiin, nykyisin sitä kuvataan kenttähavaintojen perusteella yleiseksi, mutta määrä on vähenemässä asutuksen lisääntymisen vuoksi. Kannan koko on 150&ndash;370 täysikasvuista lintua.

Sen elinpiiriä ovat subtrooppiset ja trooppiset ikivihreät sekametsät, ja yleensä sitä näkee puiden latvustossa, mutta myös heinikossa ja uudistusaloilla merenpinnasta 600 metrin korkeuteen.

*Spilornis minimus* on erotettu nimelle *S. klossi* ja nimilaji *minimus* yhdistetty *S. cheelaan* Rasmussenin ja Andertonin mukaan (2005).

## Lähteet
Lapinvuoren kalliomaalaus

**Lapinvuoren kalliomaalaus** (tai **Pytäränsaaren Lapinvuori**) sijaitsee Saimaalla Ruokolahdessa Etelä-Sarjalassa. Kalliomaalaus on jo ehtinyt tuhoutua. Sen löysi Ilpo Leskinen vuonna 1994 ja se ajoitetaan kivi- tai pronssikauteen. 

## Kallio ja sen sijainti
Maalauskallio sijaitsee 15 kilometriä itään Puumalan kirkolta Pytäränsaaressa, jonka länsipuolelta kulkee sokkeloinen väylä Ummistonvedeltä etelään Kakoveteen. Väylällä, Ristiveden ja Virtasensalmen välissä, näkyy idässä Lapinvuori, jonka rannalla maalaus sijaitsee.

Maalaus aukeaa länteen ja sen edessä on metsäinen terassi. Se on maalaamisen aikaan todennäköisesti ollut järvenpohjaa, kun Saimaan pinta oli silloin ylempänä. Maalauksen punaväriläikkä sijaitsee nykyään 8,1 metriä Saimaan pinnan yläpuolella.

## Maalaus
Itse maalaus on katsojalle pettymys, koska se on suttaantunut suureksi, kuviottomaksi ja kirkkaan punaiseksi alueeksi. Värjäytymä on 72×20 senttimetriä suuri ja se on 1,1 metriä terassin pintaa ylempänä. Se on voitu maalata kallioterssilla seisten. Kyseessä on todennäköisesti tuhoutunut kalliomaalaus, jolla on poikkeuksellisen kirkas sävy.

Kallion pinta on peittynyt jäkälään ja digitaalikuvien punaväriä vahvistamalla näkyy hieman punaväriä myös läikän vasemmalla puolella, joten kuvioita on sieltä mahdollista vielä löytää. Maalausalue rajautuu oikealta vedenvalumaan, jossa huuhtoutuminen ja sinilevä ovat voineet tuhota sieltä mahdolliset kuviot. 

## Lähteet
* 
*
* Muinaistaideyhdistys: Lapinvuori 
* Luukkonen, Ismo: Lapinvuori
* 
### Viitteet
Verijärven kalliomaalaus

**Verijärven kalliomaalaus** (eli **Haukilahti**) sijaitsee Verijärvellä Mikkelissä Etelä-Savossa. Kalliomaalaus on ajoitettu väljästi kivikaudelle ja sen löysivät Heljä Angervo-Karttunen ja Antero Karttunen vuonna 1990. Myös eräs ryhmä poikia kertoi löytäneensä saman maalauksen.

## Kallio ja sen sijainti
Verijärven eteläosista työntyy etelään kolme syvää lahtea. Idempi lahti on nimeltään Haukilahti, jonka kapeassa pohjukassa maalauskallio sijaitsee. Kallio on Korvatunturin ja Pienen Paloniemen itäpuolella ja sen ohi kulkee metsätie. Kallioseinämä on muutamia metriä leveä ja maalaus sijaitsee veteen putoavan osan pohjoispäässä. Kallio on lohkeilutta ja veteen on pudonnut kiviä, jossa on mukana punaväriä.

## Maalaus
Maalausalue on kaksiosainen. Ensimmäinen osa on 0,8×2,0 metriä suuri ja se sijaitsee 1,4−2,2 metrin korkeudella järven vedenpinnan yläpuolella. Ylinnä on hirvieläin, jolla on pitkä kaula ja oikealle katsova pitkä pää. Hirven korvat kuuntelevat eteenpäin. Hirven alla on kolme ihmishahmoa. Suurin hahmoista on hirven turvan alla. Se on piirretty sukeltavaan asentoon eli pää alaspäin. Ylöspäin osoittavat jalat ovat koukussa ja kädet ovat sivuille levitettyinä. Pään kohdalla oikealla on punavärisuttua. Toinen ihmishahmo sijaitsee takajalan takana, mutta se on pahoin kulunut. Ihmisten välissä on kolmas hahmo, jonka raajat osittavat eri suuntiin ja pää on muotoiltu täyteiseksi ympyräksi. Muutakin punaväri on, mutta niistä ei hahmotu enää kuvioita.

Maalausalueen toinen osa on noin 8 metriä etelään noin 2,5 metriä vedenpinnan yläpuolella. Siellä on vain vähäinen määrä punaväriä. Vaikuttaa siltä, että kalliosta olisi tästä kohtaa lohjennut iso pala pois. Maalauksia on voitu tehdä muuallekin kallioon, jolla vedestä vuonna 1996 nostetuissa kivissä on myös punaväriä.

## Lähteet
*
* Muinaistaideyhdistys: Verijärvi 
* Luukkonen, Ismo: Verijärvi
* 
### Viitteet
Humen haarukka

**Humen haarukka** on skotlantilaisen filosofin David Humen teoksessaan *[[Tutkimus inhimillisestä ymmärryksestä]]* esittelemä erottelu, joka jakaa ihmisjärjen objektit kahteen luokkaan: ideoiden suhteisiin ja tosiasioihin. Ideoiden suhteita koskevat väitteet ovat aina intuitiivisesti ja demonstratiivisesti varmoja. Tällaisia väitteitä tutkivia tieteitä ovet muun muassa logiikka, algebra ja geometria. Humen esimerkki ideoiden suhteita koskevasta lauseesta on: ”Hypotenuusan neliö on yhtä suuri kuin sivujen neliöiden summa.” Tosiseikkoja koskevat väitteet sen sijaan eivät ole intuitiivisesti tai demonstratiivisesti varmoja, sillä niiden vastakohta on mahdollinen, toisin sanoen tosiseikkaa koskevan väitteen vastakohta ei ole sisäisesti ristiriitainen. Tosiseikkoja koskevat väitteet kuvaavat materiaa ja aistimaailmaa. Humen esimerkki tällaisesta väitteestä on: ”Aurinko ei nouse huomenna”.  

David Humen mukaan mikään tosiseikkoihin perustuva väite ei perustu järkeen vaan tottumukseen, eli kokemukseen. 
Esimerkiksi: ihmisellä on tieto siitä, että aurinko nousee huomenna. Tämä on tosiseikkoja koskeva väite. Tämä ihminen ei kuitenkaan pysty todistamaan vääräksi väitettä, että huomenna aurinko ei nouse. Humen mukaan hän kuitenkin uskoisi, että aurinko nousee huomenna, sillä tämä ihminen on huomannut joka aamu tähän päivään mennessä, että aurinko on noussut. Tämä tieto perustuu siis kokemukseen. Humen mukaan ihminen ei voi saada a priorista tietoa auringon noususta, vaan hän pystyy saamaan ainoastaan kokemuksella tietoa siitä. Ideoiden relaatiota koskevilla väitteillä ei siis ole yhteyttä tosiseikkoja koskeviin väitteisiin.

## Katso myös
* Analyyttinen ja synteettinen
* A priori ja a posteriori

## Lähteet
*  

### Viitteet
Meiringen

**Meiringen** on kunta Keski-Sveitsissä, Bernin kantonissa. Kunnassa on vajaat 5&nbsp;000 asukasta. 

## Sijainti
Meiringen sijaitsee Haslitalin laaksossa, jota reunustavat Bernin ja Urin Alpit. Meiringenin korkein vuori on Wellhorn (3&nbsp;191 m).

Meiringen on vanhojen kulkureittien risteyskohta:
* Brünigpass on reitti pohjoiseen, Sarnenin kautta Luzerniin.
* Sustenpass on tie itään, Innertkirchenin ja Gadmentalin kautta Uriin.
* Grimselpass on kulkuväylä etelään, Innertkirchenin ja Guttannenin kautta Valais’hin.
Meiringenista kulkee myös tie Grosse Scheideggin yli Grindelwaldiin.

## Nähtävyydet
*Reichenbachin putoukset sijaitsevat Meiringenin kylästä pari kilometriä etelään, Schattenhalbin kunnan puolella. Putoukset ovat Sherlock Holmes -novellin Viimeinen tapaus myötä tulleet maailmankuuluksi. Putouksille kulkee EWR Energie AG:n 700 metriä pitkä funikulaari. Meiringenissa on Sherlock Holmes -museo.
*Aareschlucht on kapea, lähes kaksi kilometriä pitkä, näyttävä Aarejoen kanjoni Meiringenin kylän kaakkoispuolella.

## Liikenne
Zentralbahnin rautatie Interlaken Ostista kulkee Meiringenin ja Brünigpassin kautta Luzerniin. Meiringenista lähtee myös Kraftwerke Oberhasli AG:n rautatie Aareschluchtin kautta Innertkircheniin.

Moottoritie A8 ohittaa Meiringenin pohjoispuolelta.

## Muuta
Sveitsin ilmavoimien tukikohta lentokenttineen sijaitsee Meiringenissa.

## Lähteet
*
* 

### Viitteet

## Aiheesta muualla
Kurkelan koulu

**Kurkelan koulu** on yhtenäiskoulu Keravalla Kurkelan kaupunginosassa. Koulun toiminta aloitettiin vuonna 1987. Koulussa on noin 650 oppilasta. Koulun yhteydessä toimi vuodesta 2000 lähtien myös päiväkoti. Koulu laajennettiin yhtenäiskouluksi vuonna 2017.

Yleisopetuksen ryhmien lisäksi lukuvuonna 2021–22 Kurkelan koulussa toimii erityisen tuen pienryhmäluokat (1K, 3–5K, 5–6K, 7–8K, 8K ja 9K). Koulussa on myös yksi joustavan perusopetuksen luokka, *JOPO-luokka* luokilla 8-9*.* Vuosiluokilla 7–8 on kuvaamataidon painotusluokka ja vuosiluokilla 7–9 liikunnan painotusluokka.

Kesällä 2020 Kurkelan koulu sai uuden rehtorin, Ilari Tasihin. Tasihin toimi aikaisemmin Kalevan koulun rehtorina.

Koulun painopisteet ovat kansainvälisyys, liikunta ja kuvaamataito. Koulun toimintakulttuurille keskeistä on yhdessä toimiminen, lapsilähtöisyys, hyvä oppilastuntemus ja yhteistoiminnalliset työskentelytavat. Kurkelan koulussa oppilaat työskentelevät pääsääntöisesti pienissä ryhmissä, *kotiryhmät*, ja saavat itse vaikuttaa oman oppimisensa suunnitteluun, toteutukseen ja arviointiin. 

Koululla toimii Keravan kaupungin järjestämä oppilaiden ja koulun hyvinvointia edistävä hyvinvointiagentti, joka kyselee oppilaiden kuulumisia ja yrittää parhaansa mukaan auttaa heitä. Kurkelan koulun oma hyvinvointiagentti on nuorisotyöntekijä Sofia Kaikkonen. 

Kurkelan koululla on ystävyyskouluja maailmalla, mm. Kiinassa Zijang Middle School ja Virossa Sakun kunnassa Kurtna kool.

## Lähteet

## Aiheesta muualla
* Kurkelan koulun verkkosivu
1-bromibutaani

**1-Bromibutaani** eli **butyylibromidi** (C4H9Br) on butaanin bromattu johdannainen. Yhdistettä käytetään orgaanisessa synteesissä muun muassa valmistettaessa lääkeaineita.

## Ominaisuudet
1-Bromibutaani on huoneenlämmössä väritöntä tai kellertävää nestettä, joka ei liukene juurikaan veteen. Sen sijaan se liukenee paremmin orgaanisiin liuottimiin, kuten etanolin, dietyylieetteriin ja asetoniin. Yhdiste reagoi emäksisten vesiliuosten kanssa helposti hydrolysoituen butanoliksi. Reaktio on tyypiltään S<sub>N</sub>2-reaktio.

1-Bromibutaania valmistetaan butanolista vetybromidin avulla rikkihapon läsnä ollessa.

Yhdistettä käytetään väriaineiden sekä lääkkeiden kuten bupivakaiinin, tetrakaiinin ja hyoskyamiinibutyylibromidin valmistamiseen. Siitä voidaan valmistaa myös organometalliyhdisteitä, kuten n-butyylilitiumia.

## Lähteet

## Aiheesta muualla
*Toxin and Toxin Target Database (T3DB): 1-Bromobutane 
*ChemBlink: 1-Bromobutane
Atte Perttu

**Atte Perttu** (s. 24. huhtikuuta 1990 Helsinki) on suomalainen koripalloilija. Hän on pelannut urallaan 28 nuorten maaottelua.

## Ura

Perttu on Panttereiden kasvatti, mutta hän pelasi juniorina myös Pussihukissa, joissa hän saavutti A-nuorten SM-hopeaa kaudella 2008–2009. Hän debytoi Korisliigassa kaudella 2010–2011 Kouvojen joukkueessa. Perttu pelasi tällöin vain kymmenen ottelua, mutta jo kaudella 2011–2012 hän pelasi neljäkymmentä ottelua 5,2 pisteen ottelukohtaisella keskiarvolla. 

Hän edusti Kouvoja vuoteen 2013 asti, minkä jälkeen hän pelasi yhden kauden Lappeenrannan NMKY:ssä. Hän heitti 26. maaliskuuta 2014 ottelussa Namika Lahtea vastaan 36 pistettä. Seuraavan kauden Perttu pelasi Namika Lahdessa.

Kauden 2014–2015 päätteeksi Namika Lahti haettiin konkurssiin, ja Perttu joutui etsimään uuden seuran. Elokuussa 2015 hän siirtyi Joensuun Katajaan kaksivuotisella sopimuksella.

Perttu opiskelee fysioterapeutiksi.

## Lähteet
* Pelaajakortti Kataja Basket Club
* Atte Perttu  baskethotel.com

### Viitteet

## Aiheesta muualla
*Korisliigan pelaajaprofiili
Ihan sama

**Ihan sama** on suomalainen Jarmo Lampelan ohjaama kuusiosainen nuortensarja, joka kertoo eliittikouluun eristetyn pojan sekä hylätyn ja huostaanotetun tytön ystävyydestä kuvitteellisessa Merimaan kaupungissa. Yle TV2 esitti sarjan 18.–27. huhtikuuta 2014. Yle TV2 HD-kanavan lähetys lähetettiin 5.1-monikanavaäänellä. Yle Areenassa sarjan ensimmäinen osa julkaistiin ennakkoon 11. huhtikuuta 2014 ja loput jaksot 18. huhtikuuta 2014.

Sarjaa on kuvattu Helsingissä, Lahdessa, Porvoon saaristossa, Härmässä, Naantalissa, Kilpisjärvellä, Saana-tunturilla, Tallinnassa ja Kreetalla. Kuvauksissa käytettiin lähes tuhatta eri avustajaa. Lähitulevaisuuteen sijoittuvaa sarjaa varten tehtiin lähes 300 efektikuvaa tulevaisuuden maailman luomiseen. Sarjassa kuultavan musiikin esittää Radion sinfoniaorkesteri.

## Juoni
12-vuotias Kasper opiskelee Nerolan eliittikoulussa. Kasper kuluttaa päivänsä harjoittelemalla ja illat esiintymislavalla, jossa koulun opiskelijat esiintyvät omassa televisio-ohjelmassaan. Kasper ei kuitenkaan ole onnellinen, vaan näkee jatkuvasti unta vapaasta elämästä ja Iidasta, tytöstä, jota ei ole koskaan tavannut. Sijaisperheessä asuva 13-vuotias Iida puolestaan haluaa huomiota koko maailmalta, mutta erityisesti biologiselta äidiltään.

## Rooleissa

## Jaksot

## Lähteet

## Aiheesta muualla
* ''Ihan sama'' Yle Areenassa 
*
Beitske Visser

**Beitske Visser** (s. 10. maaliskuuta 1995 Dronten) on hollantilainen moottoriurheilija.

## Ura

Visser aloitti uransa Karting-sarjoissa vuonna 2007 päätyen eri juniori-luokkien kautta KZ1-luokkaan vuonna 2011. Vuonna 2012 Visser aloitti kilpa-uransa Saksan ADAC Formel Masters -sarjassa. Hän voitti kaksi kilpailua ja ajoi kerran paalupaikalle sijoittuen sarjan kahdeksanneksi. Vuonna 2013 hän jatkoi samassa sarjassa voittaen yhden kilpailun sijoittuen jälleen kahdeksanneksi. Vuonna 2014 Visser kilpaili Formula Renault 3.5 -sarjassa AVF-tallissa saavuttaen 11 pistettä. Samana vuonna hän ajoi kaksi kilpailua GP3-sarjassa saavuttamatta pisteitä. Vuonna 2015 Visser jatkaa FR 3.5 -sarjassa.

## GP3-tulokset

## W Series -tulokset

## Lähteet
*Beitske Visser Driver Database -sivustolla